Nyt Apple TV 4K har HDR10+ og USB-C

Apples overgang fra Lightning til USB-C er i fuld gang. Men i dag tog de et stort skridt, da både den almindelige iPad og Apple TV 4K mistede Lightning til fordel for USB-C. Den nye generation af Apple TV 4K er udrustet med A15 Bionic processor og så understøttes HDR10+.

USB-C kommer ind i billedet på fjernbetjeningen, hvor Lightning-stikket nu er skiftet ud med USB-C.

Mere lagerplads og hurtigere chip

2022-udgaven kommer i to udgaver med henholdsvis 64 og 128 gigabyte lagerplads. Men det er kun den største af udgaverne, der har Ethernet-stik og understøtter Matter-standarden.

Takket være A15 chippen lover Apple 50% hurtigere ydeevne og op til 30% stærkere grafisk ydelse. Dette er sammenlignet med forrige generation Apple TV 4K (Gen. 2) med A12 chip.

Forrige års udgaver (4K Gen. 2)– som du kan læse vores anmeldelse af lige her – har en A12 chip og “bare” 32 eller 64 gigabyte lager. Til gengæld har de begge både Ethernet og Matter ombord, hvilket ikke er tilfældet på den nye 64GB model.

Pris og lancering

Trods den fyldigere lagerplads er prisen for den billigste model identisk med sidste år, nemlig 1.299 kroner. Den store 128 gigabyte-udgave med Ethernet og Matter, koster 1.499 kroner.

Det nye Apple TV kan bestilles allerede nu på Apples hjemmeside, men kommer først ud til kunderne den 4. november.

Nyt Apple TV 4K har HDR10+ og USB-C