Rygte: Nu går Apple all-in på USB-C

Når iPhone 15 kommer på hylderne næste år, bliver det med et USB-C stik i stedet for Lightning. Sådan hævder den troværdige analytiker Ming-Chi Kuo. Men han stopper ikke der; Apple er simpelthen i gang med helt at aflive Lightning-stikket mener han.

Faktisk kan iPhone 15 kan meget vel blive den sidste enhed, der mangler, før transformationen er gennemført. Ifølge Kuo vil Apple nemlig skifte Lightning til USB-C på en række enheder i løbet af det næste år.

Analytikeren hævder, at Apples pludselige kursskifte skyldes, at ambitionen om enheder helt uden stik, endnu er for ambitiøs. Der er for mange begrænsninger i trådløs teknologi og Apples eget MagSafe-økosystem er “for umodent”.

Desuden vil EU indføre nye regler, der betyder, at både smartphones, kameraer, tablets, hovedtelefoner og sågar bærbare højtalere skal fremover være forsynet med et USB-C stik til opladning,

Ifølge Kuo vil følgende enheder skifte fra Lightning til USB-C inden for “overskuelig fremtid”:

AirPods / Pro / Max

Magic Keyboard / Mouse / Trackpad

Magsafe Battery

Rygterne om, at næste års iPhone 15 modeller vil have USB-C bakkes op af en anden troværdig kilde, nemlig Bloombergs Mark Gurman.

Apple har allerede “taget hul” på skiftet fra Lightning med sin Pro-serie af iPads.

1. Portless iPhone may cause more problems due to current limitations of wireless technologies & the immature MagSafe ecosystem.
2. Other Lightning port products (e.g., AirPods, Magic Keyboard/Trackpad/Mouse, MagSafe Battery) would also switch to USB-C in the foreseeable future. https://t.co/KD14TgBmtr
— 郭明錤｜Ming-Chi Kuo (@mingchikuo) May 15, 2022

Rygte: Nu går Apple all-in på USB-C